Us convidem a la xerrada-col·loqui ‘Ús de l’audiovisual i les xarxes socials per a entitats socials’ que es durà a terme el proper diumenge 27 d’octubre en el marc de la segona edició de la Fira d’Economia Solidària que organitza la Xarxa d’Economia Solidaria.
Des de Claraboia us volem mostrar casos d’èxit d’entitats socials amb les quals treballem conjuntament per potenciar les seves activitats mitjançant l’audiovisual i com aquestes són difoses a través de Facebook, Twitter i altres eines de social media.
L’objectiu de la xerrada és mostrar-vos les potencialitats del vídeo i com aquestes repercuteixen en nombre de reproduccions, de visites al web, ‘likes’ i nous ‘followers’ en xarxes socials i en el posicionament del vostre lloc web als principals cercadors d’Internet. Farem un esbòs dels punts amb els que treballem per visibilitzar la vostra organització i la vostra tasca, augmentant el nombre potencial de possibles noves persones sòcies o voluntaries i fidelitzant les que teniu actualment.
El vídeo no sempre ha de ser car. Us donarem consells per a fer vídeos de qualitat, atractius i virals sense gaire pressupost, optimitzant les jornades de gravació i prèviament treballant força l’idea i la pre-producció per arribar a la sala d’edició amb les idees clares i tot el material necessari. També seran benvingudes totes les aportacions i suggeriments del públic assistent.
Per acabar us mostrarem vídeos d’entitats socials amb les quals hem treballat: Setem, Nova Innovació Social, FSCAT, Xarxa d’Economia Solidaria de Catalunya, Som Energia, Amnistia Internacional o Metges sense Fronteres, entre d’altres. Teniu exemples al nostre web: aquí.
Activitat gratuïta i oberta a tot el públic.
Lloc: Fabrica de Creació Fabra i Coats, carrer Sant Adrià, 20, Barcelona (Mapa)
Zona de tallers Ann Tweedale
Dia: diumenge 27 d’octubre a les 12h. (Atenció! La matinada de dissabte al diumenge hi ha canvi d’hora: una hora menys)
Següent article La FESC venç al “clàssic”	Article anterior Amnistia Internacional | SOS Europe